Min gemvͤte hoͤhet ſich
Min gemvͤte hoͤhet ſich·
hohe mvͤze ir w̾der lip an ſelden ſten·
dú ſo w̾dekliche mich·
kan getroͤſten das min trurē mv̊z zergen·
ſwie ſi nah ir mīneklichen gvͤte wil gebarē·
ſo wid̾ivnge ich ſwc ich galtet bin ī leidē iarē·

Leid̾ iare wirt mir bůz·
ſo dú liebe reht lieb erkennē wil·
vn̄ ir ſvͤzen mvndes grůs·
mich ſo gruͤzet dc mir froͤide meret vil·
nach dē grůze wil ich alſo ſtriteklichē w̾ben·
wirt mir ſin niht dc mā mich vf d̾ verte ſiht v̾derben·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse